Kjærlighet og vennskap

Kjærlighet og vennskap er en norsk film fra 1941. Filmen ble regissert av Leif Sinding etter et manus av Gustav Berg-Jæger, Gunnar Neels-Hansson og Alf Rød. I Sverige ble filmen vist under tittelen Den kärleken, den kärleken.Kjærlighet og vennskap (1941) i Svensk Filmdatabas

 Handling 
Harald og Eva er ikke lykkelige i sitt ekteskap. Hun er en måtelig fremgangsrik forfatter og han en kontorist som drømmer om å bli ingeniør. Eva reiser til en forfatterkongress i Stockholm og  dit reiser også Haralds venn, litteraturhistorikeren og kritikeren Anton Schack. Efter intensiv festing faller Eva og Anton i hverandres armer. Anton får vite hva som hendte og takket være at han arver en sum penger fra en slektning kan han reise til Berlin, hvor han forsøker å glemme sin svikefulle hustru gjennom å legge seg i armene til danseren Simonowska.Kjærlighet og vennskap i Nasjonalbibliotekets filmografi

Eva lever i et nytt ekteskap med Anton, men også ulykkelig i dette. I tillegg havner Eva i økonomiske vansker, siden hun har lånt penger av sakfører Hansen. Harald vender hjem fra Berlin for å hjelpe Eva. Han forklarer at han vil ha henne tilbake, men Eva vakler. I tiden sammen med Anton har hun skapt seg et navn som forfatter og er ikke beredt til å ofre denne posisjonen. Til slutt ofrer hun likevel sitt forfatterskap: Hun vil bli en god hustru for Harald og en god mor for hans barn. Anton blir gjenforent med sin tidligere hustru Ragna.

 Skuespillere 
 Sonja Wigert som Eva Jespersen
 Georg Løkkeberg som Harald Jespersen
 Per Aabel som Anton Schack
 Rønnaug Alten som Ragna
 Tryggve Larssen som Onkel Johan
 Kiste Lund som Else Simonsen
 Thomas Thomassen som G. O. Hansen
 Henrik Børseth som agent Kraakstad
 Eugène Bech som Dr. Hallander
 Sophus Dahl som Erik Lind
 Ulf Selmer som Per Arnesen, barista
 Turid Haaland som Hulda

 Sang 
«Kjærlighet og vennskap» - Foxtrot (Mel.: Jolly Kramer Johansen, tekst: Alf Rød). Innspilt i Oslo 5. mars 1941. Odeon ensemble Dir.: Bjarne Amdahl Refr. Harald Larsen. Innspilt iOslo 5. mars 1941. Utgitt på 78-platen Odeon ND-3790 AN 290294.Valle, Tom og Bratteland, Arild: Norske diskografier. Nr. 1. Odeon 1938-1958. Scala - norsk 5000-serie, Oslo 1988

 Referanser 

 Eksterne lenker 

 Om filmen på nettstedet www.filmfront.no

Kategori:Filmer fra 1941
Kategori:Norske filmer fra 1940-årene
Kategori:Sort-hvitt-filmer
Kategori:Norskspråklige filmer